സയ്യിദ് ഫഖ്റുദ്ദീൻ അഹ്‌മദ്

ഇന്ത്യയിലെ ഒരു ഇസ്‌ലാമികപണ്ഡിതനും നേതാവും നിയമജ്ഞനുമായിരുന്നു സയ്യിദ് ഫക്രുദ്ദീൻ അഹ്മദ് (1889-1972). ഷാഹി മദ്രസയുടെ പ്രിൻസിപ്പൽ, ജംഇയ്യത്തുൽ ഉലമയെ ഹിന്ദ് അധ്യക്ഷൻ, ദാറുൽ ഉലൂം ദയൂബന്ദിലെ ഹദീഥ് അധ്യാപകൻ എന്നീ നിലകളിൽ അദ്ദേഹം പ്രവർത്തിച്ചിരുന്നു.

 ജീവിതരേഖ 
1889-ൽ ജനിച്ച ഫഖ്റുദ്ദീൻ, മാതാവിൽ നിന്നും മറ്റു മുതിർന്ന കുടുംബാംഗങ്ങളിൽ നിന്നും ഖുർആൻ പഠനം ആരംഭിച്ചു. എട്ടാം വയസ്സിൽ അറബി ഭാഷാ വ്യാകരണവും ഘടനയുമൊക്കെ പഠിക്കാനാരംഭിച്ച അദ്ദേഹം മാജിദ് അലി ജൗൻപുരിയോടൊപ്പം മൻബഉൽ ഉലൂം മദ്രസ്സയിൽ പഠനമാരംഭിച്ചു. അവരൊന്നിച്ച് പിന്നീട് ദൽഹിയിലെ വിവിധ മദ്രസ്സകളിൽ പഠിച്ചിരുന്നു. 1908-ൽ ദാറുൽ ഉലൂം ദയൂബന്ദിൽ പ്രവേശിച്ച ഫഖ്റുദ്ദീൻ മഹ്മൂദ് അൽ ഹസൻ ദയൂബന്ദിയുടെ കീഴിൽ ഹദീസ് പഠനം പൂർത്തിയാക്കി.
 അവലംബം 

വർഗ്ഗം:ബ്രിട്ടീഷ് ഇന്ത്യയിലെ വ്യക്തികൾ
വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ
വർഗ്ഗം:1972-ൽ മരിച്ചവർ
വർഗ്ഗം:1889-ൽ ജനിച്ചവർ